**Adatkezelési tájékoztató**

**Szakmai tanulmányi versenyekkel kapcsolatban**

**Hatályos: 2021. 11. 01. napjától**

**1. Adatkezelő megnevezése és az adatvédelmi tisztviselő elérhetősége**

**Magyar Agrár-, Élelmiszergazdasági és Vidékfejlesztési Kamara (a továbbiakban: NAK)**

Székhely: 1115 Budapest, Bartók Béla út 105-113.

Telefon: +36 80 900 365

E-mail cím: [ugyfelszolgalat@nak.hu](mailto:ugyfelszolgalat@nak.hu)

Honlap: https://www.nak.hu/

**2. Az adatvédelmi tisztviselő elérhetősége**

Adatvédelmi tisztviselő e-mail címe: [adatvedelem@nak.hu](mailto:adatvedelem@nak.hu)

**3. A kezelt adatok köre, célja, jogalapja**

2.1. **Személyes adat**: az azonosított vagy azonosítható természetes személyre („Önre” vagy „Érintettre”) vonatkozó bármely információ.

2.2. **Jelen adatkezelési tájékoztató kizárólag a NAK által a 2021/22-es tanévben szervezett Országos Tanulmányi Versenyek során a jelentkezők, illetve kiskorú esetében a törvényes képviselők és a diákot felkészítő tanár személyes adatainak kezelésére vonatkozik.** Tájékoztatjuk, hogy a NAK személyes adatait egyéb okból, pl. egyéb jogszabályi rendelkezések alapján is jogosult lehet kezelni.

Jogszabályi alapok: A NAK a szakképzésről szóló 2019. évi LXXX. törvény (a továbbiakban: Szkt.) 100. § (1) bekezdés g) pont ga) alpontja, alapján „*a tanulmányi versenyekkel összefüggésben - a Kormány adott ágazatért felelős tagja által szervezett tanulmányi versenyek kivételével - gondoskodik az országos tanulmányi versenyek szervezéséről, kidolgozza a versenyszabályzatot és versenyfelhív*ást”.

2.3. Milyen személyes adatokat kezel a NAK Önről, milyen célból és jogalapon?

|  |  |  |
| --- | --- | --- |
| **Adatai** | **Az adatkezelés célja** | **Az adatkezelés jogalapja** |
| Jelentkező esetében:   1. Név, születési név 2. Születési hely, idő 3. Anyja neve 4. Tanulói azonosító száma 5. Iskolára vonatkozó információk, ahol a jelentkező tanul | Az országos tanulmányi verseny szervezése, lebonyolítása érdekében:  A név, születési név, születési hely, idő, anyja neve adatok a tanuló beazonosítása a verseny lefolytatása érdekében.  A tanulói azonosító szám a tanulói jogviszony fennállásának ellenőrzését szolgálja.  A versenyekre kizárólag iskolák útján lehet jelentkezni, a verseny szervezője az iskolákkal veszi el a kapcsolatot az országos tanulmányi versenyről (helyszín, időpont, egyéb részletek) való tájékoztatás céljából | A GDPR[[1]](#footnote-1) 6. cikk (1) bekezdés e) pontja alapján a NAK közérdekű feladata végrehajtásához szükséges.  Alapja: Szkt. 100. § (1) bekezdés g) pont ga) alpontja  A törvényes képviselőre vonatkozóan az adatok kezelésének az alapja a Polgári törvénykönyvről szóló 2013. évi V. törvény (Ptk.) 2:12. §-a által előírt rendelkezés, miszerint a korlátozottan cselekvőképes kiskorú jognyilatkozatának érvényességéhez - ha e törvény eltérően nem rendelkezik - törvényes képviselőjének hozzájárulása szükséges. |
| Kiskorú esetében törvényes képviselő neve, aláírása, törvényes képviselői minősége, lakcíme | Az országos tanulmányi verseny szervezése, lebonyolítása érdekében: A törvényes képviselő hozzájárulása szükséges ahhoz, hogy a 18. életévét be nem töltött kiskorú jelentkezése, mint részvételi szándékát kifejező jognyilatkozat, érvényes legyen. Ezen jogi kötelezettség teljesítése érdekében szükségesek a |
| Felkészítő tanár neve, iskolája és telefonszáma | Az országos tanulmányi verseny szervezése, lebonyolítása érdekében:  A felkészítő tanárok is díjazásban részesülnek a jelentkezővel végzett munkájuk elismerése okán, így a felkészítő tanárok díjazása céljából kezeli a NAK ezeket az adatokat. |
| Iskola kapcsolattartójának neve és telefonszáma, e-mail címe | Az országos tanulmányi verseny szervezése, lebonyolítása érdekében:  Kapcsolattartás a Jelentkezőt nevező iskolával. |
| Iskola vezetőjének neve és aláírása | Az országos tanulmányi verseny szervezése, lebonyolítása érdekében: A jelentkezéseket az iskola küldi meg a NAK részére. |

**4. Az adatkezelés időtartama**

A benyújtott jelentkezéseket a NAK szakképzésért felelős központi szervezeti egysége a NAK hatályos Iratkezelési szabályzatának megfelelően 10 évig megőrzi, a szabályzatban foglalt megőrzési idő leteltét követően az iratokat megsemmisíti.

**5. A kezelt személyes adatok köre és forrása, amennyiben azokat nem az érintett bocsátotta rendelkezésére**

A NAK a Jelentkező Iskolája által rendelkezésre bocsátott adatokat kezeli, a jelentkezők iskolája nyújtja be a jelentkezéseket a NAK-hoz.

**7. A személyes adatok címzettjei**

A NAK nem küldi meg a személyes adatokat egyéb címzetteknek.

Egyedi vizsgálat keretében közhatalmi szervek, uniós vagy tagállami joggal összhangban hozzáférhetnek személyes adataihoz, ezen szervek nem minősülnek címzettnek.

A döntőbe jutott jelentkezők nevét és iskoláját a www.nak.hu honlapon kihirdetésre kerül, így ezen információk megismerésére bárki jogosult.

**8. Jogai gyakorlása**

Adatkezelő az érintetti jogai gyakorlására irányuló kérelmét annak beérkezését követően haladéktalanul, de legfeljebb 1 hónapon belül teljesíti. A kérelem beérkezésének napja a határidőbe nem számít bele. Adatkezelő szükség esetén, figyelembe véve a kérelem bonyolultságát és a kérelmek számát, az 1 hónapos határidőt további két hónappal meghosszabbíthatja. A határidő meghosszabbításáról a NAK a késedelem okainak megjelölésével a kérelem kézhezvételétől számított egy hónapon belül tájékoztatja az Érintettet.

Ön az érintetti jogai gyakorlására irányuló kérelmét Adatkezelőhöz címzett, (az adatbiztonsági követelmények teljesülése és az érintett jogait megfelelően védelme érdekében) az Ön azonosítására alkalmas formában, jogosult benyújtani az 1. pontban jelölt elérhetőségek valamelyikére. Adatkezelő köteles meggyőződni az érintett és a jogával élni kívánó személy személyazonosságának egyezéséről.

**9. Az Ön adatkezeléshez fűződő jogai**

**9.1. A hozzáféréshez való jog**

Az érintett jogosult arra, hogy az 1. pontban megadott elérhetőségeken keresztül Adatkezelőtől tájékoztatást kérjen arra vonatkozóan, hogy személyes adatainak kezelése folyamatban van- e, és ha ilyen adatkezelés folyamatban van, jogosult arra, hogy megismerje azt, hogy

* az Adatkezelő milyen személyes adatait;
* milyen jogalapon;
* milyen adatkezelési cél miatt;
* mennyi ideig kezeli; továbbá, hogy
* az Adatkezelő kinek,
* mikor,
* milyen jogszabály alapján,
* mely személyes adataihoz biztosított hozzáférést vagy kinek továbbította a személyes adatait;
* milyen forrásból származnak a személyes adatai (amennyiben nem az érintett bocsátotta azokat a NAK rendelkezésére);
* az Adatkezelő alkalmaz-e automatizált döntéshozatalt, valamint annak logikáját, ideértve a profilalkotást is.

Az adatbiztonsági követelmények teljesülése és az érintett jogainak védelme érdekében az Adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

Az Adatkezelő az adatkezelés tárgyát képező személyes adatai másolatát az Ön kérésére rendelkezésére bocsátja, azonban azért adminisztratív költségeken alapuló, ésszerű mértékű díjat számíthat fel.

**9.2. A helyesbítéshez való jog**

Ön Adatkezelő 1. pontban megadott elérhetőségein keresztül kérheti, hogy Adatkezelő módosítsa valamely személyes adatát (például bármikor megváltoztathatja az e-mail címét). Amennyiben Ön hitelt érdemlően igazolni tudja a helyesbített adat pontosságát, a kérését legfeljebb egy hónapon belül teljesítjük, és erről az Önt az Ön által megadott elérhetőségre küldött levélben értesíti Adatkezelő.

**9.3. A zároláshoz (adatkezelés korlátozásához) való jog**

Ön az 1. pontban megadott elérhetőségeken keresztül kérheti, hogy a személyes adatai kezelését az Adatkezelő zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

- vitatja a személyes adatai pontosságát (ebben az esetben az Adatkezelő arra az időtartamra korlátozza az adatkezelést, amíg ellenőrzi a személyes adatok pontosságát);

- az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;

- az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

- Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben).

A zárolás addig tart, amíg az érintett által megjelölt indok szükségessé teszi az adatok tárolását.

**9.4. A tiltakozáshoz való jog**

Ön Adatkezelő 1. pontban megadott elérhetőségein keresztül saját helyzetével kapcsolatos okokból bármikor tiltakozhat az adatkezelés ellen, ha álláspontja szerint a NAK a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben az Adatkezelőnek kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**9.5. A törléshez való jog**

Az érintett személy az 1. pontban megadott elérhetőségeken keresztül, írásban kérheti Adatkezelőtől a személyes adatainak a törlését, ha az alábbi indokok valamelyike fennáll:

* a személyes adatra már nincs szükség abból a célból, amely miatt gyűjtötték vagy más módon kezelték;
* az érintett visszavonta a személyes adatainak kezelésére adott hozzájárulását és az adatkezelésre nincs más jogalap;
* a személyes adatokat jogellenesen kezelték;
* a személyes adatokat az adatkezelőre vonatkozó jogi kötelezettség teljesítéséhez törölni kell.

A személyes adat nem törölhető, amennyiben annak kezelésére az alábbi okok miatt szükség van:

* **személyes adatok kezelését előíró az adatkezelőre vonatkozó jogi kötelezettség teljesítése keretében végzett feladat végrehajtása céljából**;
* jogi igények előterjesztéséhez, érvényesítéséhez, illetve védelméhez.

Jelen tájékoztatóban ismertetett adatkezelés kapcsán az érintett csak akkor élhet a törléshez való jogával, ha a NAK-ra ruházott közhatalmi jogosítványok gyakorlása keretében végzett feladat végrehajtásához az adat nem szükséges. A levéltárba adandó iratok vonatkozásában az adatok törlése az iratok integritásának sérelme nélkül nem valósítható meg.

**10. Jogorvoslathoz való jog**

Ha Ön úgy ítéli meg, hogy Adatkezelő a személyes adatainak kezelése során megsértette a hatályos adatvédelmi követelményeket, akkor

- panaszt nyújthat be a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., postacím: 1363 Budapest, Pf. 9. E-mail: ugyfelszolgalat@naih.hu, honlap: www.naih.hu), vagy

- lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az Adatkezelő székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon. A NAK székhelye szerint a perre a Fővárosi Törvényszék rendelkezik illetékességgel.

**11. Adatbiztonság**

Az adatkezelési tevékenység során a megadott személyes adatokat, adatállományokat kizárólag az Adatkezelő által arra felhatalmazott személyek ismerhetik meg. Az Adatkezelő munkatársai megtesznek minden biztonsági intézkedést annak érdekében, hogy azokat jogosulatlan személy meg ne ismerhesse.

Az Adatkezelő informatikai rendszere és hálózata védett a számítógéppel támogatott csalás, kémkedés, szabotázs, vandalizmus, tűz és árvíz, továbbá a számítógépvírusok, a számítógépes betörések ellen. Az üzemeltető a biztonságról szerverszintű és alkalmazásszintű védelmi eljárásokkal gondoskodik, így az Adatkezelő valamennyi felhasználói számítógépén folyamatosan vírusvédelmi rendszer üzemel. Az internethez kapcsolódó informatikai berendezések, szoftverek, operációs rendszerek, céges e-mail postafiókok, belső hálózati felhasználói fiókok az Adatkezelő tulajdonát képezik. Az adattároló eszközök az Adatkezelő tulajdonát képezik vagy kizárólagos rendelkezése alatt állnak.

**12. Fogalmak**

Jelen tájékoztatóban használt fogalmak a GDPR szerinti jelentéssel bírnak.

Elérhető: https://eur-lex.europa.eu/legal-content/HU/TXT/?uri=celex%3A32016R0679

**13. Záró rendelkezések**

Adatkezelő jelen tájékoztató egyoldalú módosításának jogát fenntartja, változás esetén Önt a módosításról https://www.nak.hu/szakmai-infok/szakkepzes címen elérhető honlapján tájékoztatja.

1. Az Európai Parlament és a Tanács (EU) 2016/679 rendelete (2016. április 27) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: „GDPR”). [↑](#footnote-ref-1)